Všeobecne záväzné nariadenie obce Jakubovany č. 4/2012

o miestnej dani za užívanie verejného priestranstva

Obec Jakubovany, Obecné zastupiteľstvo v Jakubovanoch v zmysle § 4 ods. 3 písm. c) , § 6 a § 11 ods. 4 písm. d), e) a g) zákona č. 369/1990 Zb. o obecnom zriadení v znení neskorších zmien a doplnkov a v súlade s § 36 a súvisiacich ustanovení zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov

sa uznieslo na vydaní tohto

všeobecne záväzného nariadenia Obce Jakubovany

**§ 1**

**Úvodné ustanovenie**

Základné náležitosti o miestnej dani za užívanie verejného priestranstva sú ustanovené v § 30 až 36 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov.

**§ 2**

**Základné ustanovenie**

Obec Jakubovany ako správca dane (ďalej len „správca dane“) týmto VZN zavádza s účinnosťou od

1. januára 2013 miestnu daň za užívanie verejného priestranstva.

**§ 3**

**Predmet úpravy VZN**

Predmetom tohto všeobecne záväzného nariadenia je určenie náležitosti miestnej dani za užívanie verejného priestranstva podľa splnomocňovacieho ustanovenia § 36 zákona č. 582/2004 Z.z. správcom dane.

**§ 4**

**Vymedzenie predmetu dane**

1. Predmetom dane za užívanie verejného priestranstva je osobitné užívanie verejného priestranstva.
2. Verejným priestranstvom na účely tohto VZN sú verejnosti prístupné pozemky vo vlastníctve obce, a to:
3. miestne cestné komunikácie v celej svojej dĺžke a v šírke od krajnice po krajnicu,
4. vybudovaný chodník, príp. aj upravená plocha pre chodenie obyvateľov na celom území obce,
5. parkovisko parc. č. 23, 457/2,
6. všetky neknihované parcely v intraviláne obce.
7. Osobitným spôsobom užívania verejného priestranstva sa rozumie:
8. umiestnenie zariadenia slúžiaceho na poskytovanie služieb,
9. umiestnenie stavebného zariadenia, predajného zariadenia, zariadenia cirkusu, zariadenia lunaparku a iných atrakcií,
10. umiestnenie skládky,
11. trvalé parkovanie vozidla.

**§ 5**

**Sadzby dane**

1. Správca dane stanovuje sadzbu dane 0,5 EUR za užívanie verejného priestranstva za každý aj začatý m2 osobitne užívaného verejného priestranstva a každý aj začatý deň nasledovne:

**§ 6**

**Náležitosti oznamovacej povinnosti**

1. Daňovník je povinný oznámiť svoj zámer osobitného užívania verejného priestranstva správcovi dane najneskôr v deň vzniku daňovej povinnosti.
2. V oznámení daňovník uvedie:
   1. fyzická osoba - meno, priezvisko, titul, dátum narodenia, adresu trvalého pobytu
   2. právnická osoba - názov alebo obchodné meno, sídlo a identifikačné číslo

- 2 -

* 1. údaje rozhodujúce na určenie dane - účel, miesto, obdobie a veľkosť záberu užívania verejného priestranstva.

**§ 7**

**Zrušovacie ustanovenie**

Týmto VZN sa zrušuje Všeobecne záväzné nariadenie Obce Jakubovany č. 7/2011.

**§ 8**

**Záverečné ustanovenie**

Obecné zastupiteľstvo v Jakubovanoch sa uznieslo na vydaní tohto VZN na svojom zasadnutí dňa 14.12.2012 uznesením č.67 a toto VZN nadobúda účinnosť dňom 1.1.2013.

Ing. Anton Janičina

starosta obce